Z A P I S N I K

16. sjednice Vijeća Mjesnog odbora Gračani,
održane 22. rujna 2022.
u objektu MO Gračani, Isce 15, sa početkom u 18:00 sati

                                                                  

NAZOČNI ČLANOVI VIJEĆA ;
Mirjana Štengl, Mladen Sabljić, Zdenka Novak, Luka Perić, Mirna Varga, Tomislav Čegelj, Ines Udodovsky


Predsjednica konstatira da imamo dovoljan broj članova za donošenje pravovaljanih odluka.


DNEVNI RED:

1. Usvajanje zapisnika 15. sjednice VMO Gračani
[bookmark: _Hlk114999220]2. Zahtjev DV VJEVERICA za dodatnim parkirnim mjestima
[bookmark: _Hlk114999449]3. Zahtjev građana Medveščina u sprečavanju devastacije Medvednice
[bookmark: _Hlk115000686]4. Prijedlog Preimenovanja autobusnih stajališta Podsljeme-GRAČANI – donošenje
Zaključka
[bookmark: _Hlk115000872]5. Zahtjev za korištenje prostora
6. Tekuća problematika
[bookmark: _Hlk115002697]7. Pitanja, prijedlozi i obavijesti

Predsjednica predlaže dopunu dnevnog reda pod točkom 6, a dopuna je:  
[bookmark: _Hlk115006832]6.1. informacija o aktivnostima u narednom periodu, 
[bookmark: _Hlk115006870]6.2 male komunalne akcije, prijedlog je prihvaćen.

Ad 1 Usvajanje zapisnika 15. sjednice VMO Gračani

Zapisnik je jednoglasno usvojen.


Ad 2 Zahtjev DV VJEVERICA za dodatnim parkirnim mjestima

MO je raspravio zahtjev vrlo detaljno i donio zaključak:
MO ne može odobriti još 3 dodatna mjesta za parkiranje, ali predlaže da 3 mjesta koja već imaju ostanu za potrebe DV Vjeverica, a 3 ostala mjesta će se urediti na način da nadležna gradska služba postavi službeni znak da se tu mogu parkirati automobili roditelja i ostalih korisnika, na 10 minuta, od 7-10 ujutro te od 15 – 18 poslijepodne za iskrcaj i ukrcaj djece.
Vijećnik Čegelj koji ima djecu vrtićke dobi informira ostale da po njegovim spoznajama postoji prostor unutar ograde DV Vjeverica na kojem bi se mogla napraviti još najmanje 3 parkirna mjesta za potrebe djelatnika, te da se potegne čvrsta ograda prema parkirnim mjestima unutar prostora dječjeg vrtića zbog sigurnosti djece i predlaže hortikulturalno uređenje cijelog prostora. Vijećnik Čegelj predlaže da se već postojeći asfaltirani otok ispred vrtića sa dva prometna znaka pretvori u mali kružni tok. 
Članovi vijeća su podržali prijedloge.
Ad 3 Zahtjev građana ulice Medveščina u sprečavanju devastacije Medvednice

Predsjednica upoznaje vijećnike da su na sjednici krajem prošle godine i početkom ove godine imali tu problematiku na dnevnom redu. Dostavljena je peticija od strane građana Medveščine pa je predsjednica temeljem toga obišla prostor i tada došla do spoznaje da se u tom prostoru nalazi nekoliko čestica koje su pune odloženog građevinskog materijala, smeća, automobilskih guma, šljunka i pijeska, bagera, kamiona, keramičkog otpada što nagrđuje i devastira okoliš. Isto tako je uočila da na ulaznoj ogradi čestice 122/12  postoji tabla Baza-Medveščina firme 5-KA i zaključila da o tome treba obavijestiti MO. U tom trenutku nije znala o kojem se privrednom subjektu radi, niti vlasnika navedene firme, tada je počela sama istraživati kako u naselju gdje žive građani može postojati jedan takav subjekt ? U periodu koji je uslijedio, od nekoliko mjeseci, dobila je nekoliko uzastopnih telefonskih obavijesti i mailova kojima se građani žale i traže da MO nešto poduzme. Zadnji pisani dokument dobiva 13. rujna 2022. godine, a to je zahtjev građana Medveščine u kojem se traži hitna intervencija. Svih tih mjeseci predsjednica je dobila desetak važnih dokumenata što od građana, što od komunalnog redara, što od raznih državnih institucija, između ostaloga od Općinskog građanskog suda u Zagrebu iz čije presude je evidentno da gđa Limov sa kućnog broja 31c dobiva presudu u svoju korist zbog ogluhe Maria Petrekovića za smetanje posjeda od 20. listopada 2017., zatim dobiva izvještaj od gđe Limov koji je poslao državni inspektorat od 22. rujna 2022. gdje inspektorat ne nalazi nikakav otpad i neprimjereno odlaganje građevinskog  materijala na adresi Medveščina iza broja 29/2, a prijavu je inspektorat primio u lipnju 2021. Predsjednica ima spoznaju da su građani dobili pravovaljanu presudu protiv istog građanina koji je uzurpirao javnu površinu i cestu u Medveščini te mu je naređeno da mora sve staviti u prvobitno stanje.
Osim toga postoji intenzivna prepiska sa komunalnim redarom koji je na inicijativu predsjednice bio na terenu 10. rujna ’22. te je prijavio istog Državnom inspektoratu zbog odlaganja smeća te sječe šume. Predsjednica je dobila od direktorice parka prirode gđe Varge dokument kojim se dokazuje da je isti napravio nekoliko prekršaja, na terenu je bila inspekcija, o svemu je obaviještena V. Policijska postaja pa je policijski inspektor Livazović, a potpisao je gosp. Žugaj, poslao 3 dopisa adresirana na državnu inspekciju ( inspekcija za zaštitu okoliša, Šubićeva 29, na gradski ured za prostorno uređenje, izgradnju grada, graditeljstvo, komunalne poslove i promet, Trg Stjepana Radića br. 1 ( danas br. 3 ) i na ruke predsjednika vijeća gradske četvrti Podsljeme gosp. Kompesaka. 
Dalje, 23. rujna 2022. predsjednica zajedno sa gđom Perman, sa inspektoricom Hrvatskih šuma gđom Delač i još jednim djelatnikom Hrvatskih šuma, obilazi katastarske čestice u kojima je vlasnik Mario Petreković najčešće suvlasnik sa drugim osobama, sve čestice su katastarski evidentirane kao šuma i šumarska inspektorica Delač radi uviđaj na terenu, obilazi, slika, evidentira panjeve porušenih stabala ( hrast ), ali i ostalih vrsta drveća, otpad, smeće, keramički materijal i građevine ( baraka ), šljunak, pijesak, željezo i ostalog materijala na čestici 122/1koja je  evidentirana kao šuma. Inspektorica pokazuje predsjednici i gđi Perman novu kartu iz koje je vidljivo da neke čestice koje su evidentirane kao šuma su u međuvremenu postale urbanizirane. To su čestice 122/12, 122/11, 122/10 i 122/9, ( ne u cjelini ). Iz GUP- a je razvidno da se na prostoru obojenom žutom bojom mogu graditi obiteljske stambene zgrade i kuće, odnosno oni objekti koji su prihvatljivi za život građana unutar naselja kao i npr. tihe gospodarske djelatnosti. U ovom slučaju bageri i kamioni ( u prilogu mnogobrojne fotografije ),  proizvode nesnosnu buku decibela koji je nedozvoljen u prostoru, a to ćemo tražiti od nadležnih službi da se utvrdi. Isto tako na ogradi čestice 122/12 nalazi se tabla 5-KA, baza, bez radnog vremena i bez adrese. Po nama je to za istražiti, jedan dio će odraditi komunalni inspektor (u prilogu mailovi). Sve navedeno, a to je samo dio, prezentirano je na MO vijećnicima uz 20 - tak fotografija, te je sve predsjednica stavila pod jedan nazivnik , a to je da se radi o devastaciji prostora i šume, iako privatne, ali u slučaju čestice 122/1 nije napravljena geodetska podjela među suvlasnicima.
Dana 15. rujna 2022. komunalni redar poziva suvlasnike katastarske čestice 122/1  u svoj ured da se očituju, pristupa samo odvjetnik Herceg koji izjavljuje prema riječima gosp. Krešimira Novosela ( kom red. ) da je podnio zahtjev za parcelizaciju, dokazi su kod komunalnog redara kao i mailovi. Iz gore navedenog Mario Petreković, kao ni bilo koja druga osoba ne može sječi nekontrolirano, pa makar niti u privatnoj šumi, ako nije slijedio zakonom propisanu proceduru, zahtjev Hrvatskim šumama, „čekičanje“ i sve što ide uz odvoz drva iz šume.
Treba dodati da je gosp. Petreković osim svega navedenog, po našoj spoznaji i nasilan, jer  je gđa susjeda Dragica Mikić završila zbog njegovog nasrtaja i napada u bolnici, pri čemu ga je gđa tužila, ima pravovaljanu presudu, a imenovani gosp. je morao platiti obeštećenje, ne malu sumu novaca.
Važno je spomenuti da predsjednica posjeduje izvještaj o vatrogasnoj intervenciji br.3095/884 od 16.10.2021. iz koje je evidentno da je na čestici vlasnika Petrekovića 16.10. ’22.  planuo nekontrolirani požar koji nitko nije nadzirao pa je time dovedena u opasnost sigurnost građana te njihove imovine, šume i građevinskog otpada, a dimom zapaljenih guma i  tog otpada onečišćena je i atmosfera. Savjesni građani pozvali su vatrogasnu postrojbu koja je intervenirala od 16.50 -18.04.
Sva dokumentacija biti će urudžbirana u mjesnoj samoupravi Podsljeme uz ovaj zapisnik s time da napominjemo da ćemo neke dokumente dobiti tek kroz 7-10 dana ( liječničku dokumentaciju i još neke ).

Nakon izlaganja predsjednice otvorena je rasprava u kojoj su sudjelovali svi članovi MO, te su iznijeli svoje stavove i mišljenja, od kojih neka nisu bila u skladu sa razmišljanjem predsjednice što je legitimno i demokratsko pravo članova vijeća.
Nakon rasprave i iznesenih mišljenja svih članova predsjednica je dala na glasanje slijedeći zaključak . 

MO GRAČANI TRAŽI DA SE CIJELA OVA PROBLEMATIKA UPUTI VIJEĆU GRADSKE ČETVRTI PODSLJEME NA PRVU NADOLAZEĆU SJEDNICU KAO TOČKU DNEVNOG REDA, A KOJA ĆE SE ODRŽATI  29.9 2022. SA SVOM PRILOŽENOM DOKUMENTACIJOM TE TRAŽIMO DA SE O OVOJ PROBLEMATICI OBAVIJESTE SVA NADLEŽNA TIJELA:

1. Državni inspektorat
2. Hrvatske šume
3. Građevinska inspekcija
4. MUP
5. Zagrebačke ceste
6. Ministarstvo gospodarstva
7. Inspekcija za zaštitu okoliša
8. Gradski ured za prostorno uređenje
9. Ured za radno zakonodavstvo
10. Pravobraniteljica za ljudska prava
11. Sanitarna inspekcija
12. Ured za urbanizam
13. Katastar
14. Gradonačelnik
15. Ured gradonačelnika
16. Odbori pri gradskoj Skupštini koji su nadležni za ovu problematiku
Nakon što je vijećnicima predočena dokumentacija (slike i ostali dokumenti), ostaje spoznaja da institucije cijelo ovo vrijeme nisu riješile ovaj problem.

Predsjednica je zaključak stavila na glasanje, zaključak je prihvaćen sa 4 glasa za i 3 suzdržana.


Ad 4 Prijedlog Preimenovanja autobusnih stajališta Podsljeme - GRAČANI – donošenje zaključka 

Vijećnici MO Gračani su jednoglasno prihvatili preimenovanja autobusnih stajališta


Ad 5 Zahtjev za korištenje prostora

Zahtjev je podnijela politička platforma Možemo za 3. četvrtak u mjesecu u vremenu od 19.00 – 20.00. soba br. 4
Zahtjev je jednoglasno usvojen.


Ad 6 Tekuća problematika i male komunalne akcije


Ad 6.1 informacija o aktivnostima u narednom periodu
Predsjednica je informirala vijećnike da će se u narednom periodu asfaltirati Gračansko Dolje od broja 45 do 49 A, zatim da se saniranje šahtova odgađa do daljnjega, da je VIO izvijestio da je za Ivanov put i ulicu Nadvina  u fazi dobivanja građevinske dozvole, da će se dječje igralište kod Tunela napraviti kad se nabave podloge , ali da se planira uskoro u narednom periodu.
Zatim, predsjednica se obavezala slikati i poslati slike na mjesnu samoupravu o stanju kanala uz tramvajsku prugu kako bi se Zrinjevcu mogao podnijeti konačni zahtjev. Isto tako raskrižje Jazbina - Črna Voda je na čekanju, a za ogledalo na izlazu iz ulice Bešići, izdan je nalog za nabavu.
Treći terenski izvid na Mihaljevcu za tramvajsko stajalište se čeka od gosp. Bonića.
Taložnica kod Gračanske 9 i na Mihaljevcu će biti riješeno, jer je obavljen razgovor između predsjednice i gosp. Mihića iz Hrvatskih voda.
Vijećnik Sabljić traži informaciju o odvojku Šušnjevec za sljedeću sjednicu, a vijećnik Sabljić i Čegelj traže da se potoci na području Gračana ( Bliznec i ostali ) svi prekontroliraju, očiste, saniraju, kako ne bi potencijalno bili ugroza za stanovnike s obzirom na klimatske promjene.


Ad 6.2 male komunalne akcije
Prijedlog dopuna malih komunalnih akcija vijećnici će dobiti na svoj mail kako bi se mogli očitovati i dodati svoje prijedloge do 17. listopada ’22. kada se planira sljedeća sjednica Vijeća MO da se može proslijediti na vijeće GČ.





Ad 7 Pitanja, prijedlozi i obavijesti

Vijećnik Čegelj obavještava da se 29. rujna 2022. slavi Miholje, za taj dan se sprema bogati program sa turnirom, raznim događanjima koji će trajati od 26. rujna do 29. rujna MO će dati doprinos ovom događaju.


Završena sjednica u 20.00 sati

KLASA: 024-08/22-003/1836
URBROJ: 251-13-11-2-22-2
U Zagrebu, 22. rujna 2022.


Zapisničar:                                                                      Predsjednica MO Gračani
Ines Udodovsky                                                              Mirjana Štengl

